Source: https://vana.kalateave.ee/et/kalapuuk/harrastuspuuk
Timestamp: 2020-04-03 17:56:13+00:00
Document Index: 3414453

Matched Legal Cases: ['§ 6', '§ 4', '§ 17', '§ 22', '§ 28', '§ 28', '§ 26']

Avaleht KALAPÜÜK Harrastuspüük
Kala püütakse kalapüügiõiguse alusel. Sõltuvalt kasutatavatest püügivahenditest eristatakse õnge-, harrastus- ja kutselist püügiõigust. Igaüks tohib kasutada nimetatud kalapüügiõigusi, kui ta on sooritanud nende tekkimiseks vajalikud toimingud. Kalapüügiõigus on tasuta või tasuline. (Kalapüügiseadus § 6)
Püüdja omandiõigus kalale tekib hõivamisega, kui see ei ole vastuolus kalapüügiseadusega ja ei rikuta teiste isikute õigusi. Kala on peremehetu, kui ta on looduslikus vabaduses. (Kalapüügiseadus § 4 lg 1 ja 2)
Õngepüük (Kalapüügiseadus § 17)
Harrastuspüük (Kalapüügiseadus § 22)
Harrastuspüügi eest tasumine
Harrastuspüügiõiguse tasu:
1) 24 tunni eest – 1 euro,
2) 7 päeva eest – 3 eurot,
3) 182 päeva eest – 13 eurot,
Harrastuspüügiõiguse soetamise võimalused on internetimakse, mobiilimakse, või käsimüügipunktide kaudu.
Tasuta harrastuspüük
Eelkooliealised lapsed, alla 16 aastased õpilased, pensionärid, õigusvastaselt represseeritud isikud ja represseerituga võrdsustatud isikud, puuetega isikud ning osalise või puuduva töövõimega isik tohivad kala püüda harrastuspüügivahenditega ilma püügiõiguse eest tasumata, välja arvatud kalastuskaarti nõudvate tegevuste korral. (Kalapüügiseadus § 28 )
Harrastuspüügil peab nimetatud isikutel, välja arvatud eelkooliealistel lastel, kaasas olema soodustust tõendav dokument, milleks on:
5) osalise või puuduva töövõimega isikul osalist või puuduvat töövõimet tõendav dokument. (Kalapüügiseadus § 28 lg 5 )
Kalastuskaart ( Kalapüügiseadus § 26)
Keskkonnaminister võib kalavarude kaitse eesmärgil rakendada piiranguid kala püüdvate isikute arvu, püügivahendite, püügi aja või püütavate kalade kohta, ja määrata piirkonnad, kus on harrastuspüügil lubatud kasutada nakkevõrku (kuni 70 m), põhjaõngejada (kuni 100 konksust koosnev), liivi, kuuritsat, vähinatta ja vähimõrda. Nendes piirkondades ja vahenditega annab harrastuspüügiõigusekalastuskaart. Kalastuskaart on alati tasuline ja selle annab Keskkonnaamet.
Kalastuskaart on vajalik püügil nakkevõrguga ja õngejadaga, vähipüügivahenditega (loe lähemalt), liivi ja kuuritsaga, spinningu ja lendõngega püügil lõhe- ja meriforellijõgedes (loe lähemalt), spinningu ja lendõngega püügil Järvamaa, Jõgevamaa, ja Lääne-Virumaa teatud forellijõgedes (loe lähemalt), püügil allveepüügivahenditega Saadjärvel ja Kuremaa järvel (loe lähemalt) ning püügil Silma ning Endla looduskaitsealadel ja Matsalu rahvuspargis.
Kalastuskaardi alusel püügil tuleb esitada püügiandmed.
NB! Kalastuskaart on alates 1. juulist 2011 elektrooniline dokument keskkonnaregistris.
Kalastuskaardi taotlemisest saab täpsemalt lugeda Keskkonnaministeeriumi kodulehel.
Avalikult kasutatavate veekogude nimekiri (Vabariigi Valitsuse 8. märtsi 2012. a korralduse nr 116 lisa)